Diari Oficial de la Generalitat Valenciana


Sumari del DOGV 9437, del 28-09-2022 (2022/8363)

RESOLUCIÓ de 13 de setembre de 2022, de la directora general de Recursos Humans, per la qual s'aproven la llista definitiva d'aspirants admesos i exclosos en el concurs oposició per a la provisió de vacants d'auxiliar administratiu o administrativa de la funció administrativa dependents de la Conselleria de Sanitat Universal i Salut Pública, així com el lloc, data i hora de la prova.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9437

Data del DOGV
:   28-09-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/8363


Data del document
:   13-09-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 13 de setembre de 2022, de la directora general de Recursos Humans, per la qual s'aproven la llista definitiva d'aspirants admesos i exclosos en el concurs oposició per a la provisió de vacants d'auxiliar administratiu o administrativa de la funció administrativa dependents de la Conselleria de Sanitat Universal i Salut Pública, així com el lloc, data i hora de la prova. [2022/8363]  
  
De conformitat amb la base 4.2 de la Resolució de 9 d'abril de 2021, de la directora general de Recursos Humans, per la qual es convoca un concurs oposició per a la provisió de vacants d'auxiliar administratiu o administrativa de la funció administrativa dependents de la Conselleria de Sanitat Universal i Salut Pública (DOGV 9067, 22.04.2021), una vegada finalitzat el termini d'esmena de defectes d'admissió, aquesta Direcció General de Recursos Humans resol aprovar el lloc, la data i l'hora de la prova, així com la llista definitiva de persones aspirants admeses i excloses, que figura en l'annex I.  
  
Data: diumenge, 18 de desembre de 2022.  
Hora: 10.00 h.  
Lloc:   
- Universitat de València: Campus dels Tarongers i Campus Blasco Ibáñez.  
- Hospital Universitari i Politècnic La Fe de València-Edifici de Direcció, Administració i Docència.  
- Universitat d'Alacant (Sant Vicent del Raspeig).  
- Universitat Jaume I de Castelló (Castelló de la Plana).  
Atés l'elevat nombre de persones aspirants, tant els aularis concrets com la distribució en aules seran publicats oportunament en la pàgina web de la Conselleria de Sanitat Universal i Salut Pública amb la deguda antelació. Així mateix, qualsevol canvi que afecte el lloc de celebració de la prova inclòs en la present resolució serà objecte de publicació.  
  
Contra la present resolució es podran interposar els recursos especificats en la base huitena de la convocatòria.  
  
València, 13 de setembre de 2022.- La directora general de Recursos Humans: Carmen López Delgado.